CELEX: C2006/281/14
Language: et
Date: 2006-11-18 00:00:00
Title: Liidetud kohtuasjad C-392/04 ja C-422/04: Euroopa Kohtu (suurkoda) 19. septembri 2006.  aasta otsus (Bundesverwaltungsgericht'i (Saksamaa) eelotsusetaotlus) — i-21 Germany GmbH versus Saksamaa Liitvabariik (Telekommunikatsiooniteenused — Direktiiv 97/13/EÜ — Artikli 11 lõige 1 — Tasud üksiklitsentside väljastamise eest — EÜ artikkel 10 — Ühenduse õiguse ülimuslikkus — Õiguskindlus — Lõplik haldusakt)

18.11.2006   
            
            
               ET
            
            
               Euroopa Liidu Teataja
            
            
               C 281/9
            
         Euroopa Kohtu (suurkoda) 19. septembri 2006. aasta otsus (Bundesverwaltungsgericht'i (Saksamaa) eelotsusetaotlus) — i-21 Germany GmbH versus Saksamaa Liitvabariik
   (Liidetud kohtuasjad C-392/04 ja C-422/04) (1)
   
   (Telekommunikatsiooniteenused - Direktiiv 97/13/EÜ - Artikli 11 lõige 1 - Tasud üksiklitsentside väljastamise eest - EÜ artikkel 10 - Ühenduse õiguse ülimuslikkus - Õiguskindlus - Lõplik haldusakt)
   (2006/C 281/14)
   Kohtumenetluse keel: saksa
   Eelotsusetaotluse esitanud kohus
   Bundesverwaltungsgericht
   Põhikohtuasja pooled
   
      Hageja: i-21 Germany GmbH (C-392/04), Arcor AG & Co. KG (C-422/04),
   
      Kostja: Saksamaa Liitvabariik
   Kohtuasja ese
   Eelotsusetaotlus — Bundesverwaltungsgericht — EÜ artikli 10 ning Euroopa Parlamendi ja nõukogu 10. aprilli 1997. aasta direktiivi 97/13/EÜ üldlubade ja üksiklitsentside ühise raamistiku kohta telekommunikatsiooniteenuste valdkonnas (EÜT L 117, lk 15) artikli 11 lõike 1 tõlgendamine — Ettevõtjatele üksiklitsentsi väljastamise eest kohaldatav tasu, mis arvutatakse siseriikliku reguleeriva ametiasutuse 30 aasta eeldatavate üldiste halduskulude põhjal
   Resolutiivosa
   
               1.
            
            
               Euroopa Parlamendi ja nõukogu 10. aprilli 1997. aasta direktiivi 97/13/EÜ üldlubade ja üksiklitsentside ühise raamistiku kohta telekommunikatsiooniteenuste valdkonnas artikli 11 lõikega 1 on vastuolus, kui üksiklitsentside eest kohaldatakse tasu, mille arvutamisel võetakse arvesse nende litsentside andmisest johtuvaid reguleeriva asutuse üldisi halduskulusid 30 aasta jooksul.
            
         
               2.
            
            
               EÜ artikkel 10 koostoimes direktiivi 97/13 artikli 11 lõikega 1 kohustab siseriiklikku kohut hindama, kas ühenduse õigusega selgelt vastuolus olev õigusnorm, nagu põhikohtuasjas kõne all olevate litsentsitasuteadete aluseks olev õigusnorm, on kohaldatava siseriikliku õiguse mõttes ilmselgelt õigusvastane. Kui see nii on, siis tuleb siseriiklikul kohtul otsustada, millised on siseriikliku õiguse kohaselt selle tagajärjed litsentsitasuteadete kehtetuks tunnistamisele.
            
         
      (1)  ELT C 273, 6.11.2004.
   
      ELT L 284, 20.11.2006